Εδμόνδος ΦιτςΆλαν (1327-1382)

Ο σερ Εδμόνδος ΦιτςΆλαν, αγγλ.: sir Edmund FitzAlan (π. 1327/9 – απεβ. πριν από τις 12 Φεβρουαρίου 1382 ) ήταν Άγγλος ευγενής, και γιος τού Ριχάρδου ΦιτςΆλαν, 3ου κόμη τού Άρουντελ και τής Ισαβέλλας λε Ντεσπένσερ κόμισσας τού Άρουντελ. Ήταν ο κληρονόμος τής κομητείας τού Άρουντελ, μέχρι που κηρύχθηκε νόθος με την ακύρωση τού γάμου των γονιών του το 1344.  Μερικές φορές ήταν γνωστός ως Εδμόνδος ντε Αρουντέλ.

 Πρώιμη ζωή 
Ο ΦιτςΆλαν γεννήθηκε π. το 1327 ή το 1329, και ήταν ο μοναδικός γιος τού Ριχάρδου ΦιτςΆλαν 3ου κόμη τού Άρουντελ, και τής Ισαβέλας λε Ντεσπένσερ, κόμισσας τού Άρουντελ.  Ο Λόρενς ισχυρίζεται, ότι είχε δύο αδελφές, τη Φιλίππα και την Ισαβέλλα. 

Οι γονείς του είχαν παντρευτεί το 1321, για να εδραιώσουν μία συμμαχία μεταξύ των πατέρων τους, τού Εδμόνδου ΦιτςΆλαν 2ου κόμη τού Άρουντελ, και τού Οϋγου λε Ντεσπένσερ 2ου βαρόνου λε Ντεσπένσερ, τού ευνοούμενου τού Εδουάρδου Β' τής Αγγλίας.  Ο βασιλιάς πλήρωσε για το ύφασμα, που θα κρατούσαν επάνω από τα κεφάλια τού ζευγαριού, καθώς θα γονάτιζαν στην Αγία Τράπεζα.  Την εποχή τού γάμου τους, η Ισαβέλλα ήταν 8 ετών και ο Ριχάρδος 7.  Το 1331 ο πατέρας του έγινε κόμης τού Άρουνελ. 

Η μητέρα τού ΦιτςΆλαν ήταν η μεγαλύτερη κόρη τού Ούγου λε Ντεσπένσερ 2ου βαρόνου τού Ντεσπένσερ, και τής Ελεονώρας ντε Κλερ, τής οποίας η μητέρα ήταν η μεγαλύτερη κόρη τής Ιωάννας τής Άκρας πριγκίπισσας τής Αγγλίας. Αυτό έκανε τον Εδμόνδο δισεγγονό τού βασιλιά Εδουάρδου Α΄ και τής πρώτης συζύγου του, Ελεονώρας τής Καστίλης 

 Ακύρωση γονικής άδειας 
Στις 4 Δεκεμβρίου 1344 ο πατέρας τού ΦιτςΆλαν, Ριχάρδος, υπέβαλε αίτηση στον πάπα για την ακύρωση τού γάμου του με την Ισαβέλλα.  Ο βασιλιάς Εδουάρδος Γ΄ υποστήριξε την αίτηση,  με το σκεπτικό ότι δεν είχαν ποτέ συναινέσει ελεύθερα να παντρευτούν, ότι και οι δύο είχαν απαρνηθεί τούς όρκους τους στην εφηβεία, αλλά είχαν «αναγκαστεί από χτυπήματα να συμβιώσουν, έτσι ώστε να γεννηθεί ένας γιος». Η ακύρωση εγκρίθηκε από τον πάπα Κλήμη ΣΤ΄, και ο Εδμόνδος κηρύχθηκε νόθος και αποκληρωμένος. Lawrence, Martyn John. (2005) "Power, ambition and political rehabilitation: the Despensers, c. 1281–1400." PhD diss., University of York.

Μετά την ακύρωση τού γάμου, η Ισαβέλλα αποσύρθηκε σε πέντε αρχοντικά (manors) στο Έσσεξ, που τ;hς δόθηκαν από τον πρώην σύζυγό της. Ο Ριχάρδος, αφού έλαβε παπική άδεια, nymfεύτηκε τη χήρα eξαδέlφη τ;hς Ισαβέλλας, Ελεονώρα το;y Λάνκαστερ, με την οποία προφανώς διατηρούσε σχέση.  Ο Ριχάρδος και η Ελεονώρα απέκτησαν πέντε παιδιά, που επέζησαν μέχρι την ενηλικίωση.

Το 1347 ο ΦιτwΆλαν διαμαρτυρήθηκε στον πάπα για τη μεταχείρισή του, και για το γεγονός ότι η ακύρωση το;y γάμου των γονιών του είχε επιτευχθεί κρυφά, αλλά χωρίς επιτυχία. 

 Οικογένεια 
Ο ΦιτςΆλαν νυμφεύτηκε πριν από το 1347 (αρραβωνιάστηκε τον Ιανουάριο του 1331, και νυμφεύτηκε πιθανώς ως παιδί), τη Σίβυλα ντε Μόντακιουτ,  κόρη τού αποβιώσαντος Γουλιέλμου Μόντακιουτ 1ου κόμη τού Σόλσμπερυ και τής Αικατερίνης Γκράντισον.

Απέκτησαν δύο κόρες, που ήταν συγκληρονόμοι του:

 Φιλίππα, παντρεύτηκε τον Ρίιχάρδο Σερζώ ως η 2η σύζυγός του.
 Ελισάβετ, παντρεύτηκε αρχικά τον Λέοναρντ Κάροου και στη συνέχεια τον Ιωάννη ντε Μεριέ. 

 Σταδιοδρομία 
Ο ΦιτςΆλαν χρίστηκε ιππότης το 1352  και κατείχε πολλά αρχοντικά (manors) στις κομητείες τού Ντέβον, τού Ντόρσετ, τού Σόμερσετ και τού Σάσεξ. Το 1364 στάλθηκε στη Φλάνδρα στην υπηρεσία τού βασιλιά, και το 1368 ο πάπας Ουρβανός Ε΄ τον έστειλε στον βασιλιά Εδουάρδο Γ΄, για να τού ανακοινώσει προφορικά «την τρέχουσα κατάσταση τής Ρωμαϊκής Εκκλησίας στην Ιταλία». Το 1369 και το 1370 ο ΦιτςΆλαν πολέμησε σε αρκετές στρατιωτικές εκστρατείες στη Γαλλία, συμπεριλαμβανομένης τής Μάχης τού Πονβαλαίν υπό τη διοίκηση τού 2ου εξαδέλφου του, Εδουάρδου τού Γούντστοκ τού Μαύρου Πρίγκιπα, κατά τη διάρκεια τού Εκατονταετούς Πολέμου.

Όταν ο πατέρας του απεβίωσε το 1376, ο ΦιτςΆλαν διαφώνησε με τα ετεροθαλή αδέλφια του, τα παιδιά από τον 2ο γάμο τού πατέρα του, για τα κληρονομικά δικαιώματα. Φυλακίστηκε στον Πύργο τού Λονδίνου μέχρι που αφέθηκε ελεύθερος το 1377, κατόπιν αιτήματος των κουνιάδων του, οι οποίοι ήταν οι κύριοι εκπρόσωποί του.  Παρά τις επίμονες διαμαρτυρίες του, τελικά έχασε την κληρονομιά του.

Τον Φεβρουάριο τού 1381, ο ΦιτςΆλαν πήγε στη Γασκώνη σε στρατιωτική εκστρατεία, και απεβίωσε λίγο πριν τις 12 Φεβρουαρίου 1382. Μετά το τέλος του, οι κόρες του άσκησαν μία αποτυχημένη αγωγή το 1382 εναντίον τού ετεροθαλούς θείου τους, Ριχάρδου ΦιτζΆλαν 4ου κόμη τού Άρουντελ (απεβ. το 1397). 

 Παραπομπές 

Κατηγορία:Οικογένεια ΦιτςΆλαν